**Datum: 01.04.2024. SAOPŠTENJE ZA MEDIJE**

**Mtel dobitnik priznanja za doprinos razvoju društvene korporativne odgovornosti**

*Privredna komora RS i ove godine Mtelu dodijelila prestižno priznanje*

Na 20. Izboru najuspješnijih u privredi Republike Srpske, koju tradicionalno organizuje Privredna komora RS, najuspješnijom u oblasti doprinosa razvoju društvene korporativne odgovornosti proglašena je kompanija Mtel.

Manifestacija koju Privredna komora RS realizuje godinama, a koja je na jednom mjestu okupila privredna društva, najuspješnija velika, srednja i mala preduzeća za cilj ima promociju privrednih subjekata koji ostvaruju značajne rezultate u svom poslovanju, čime doprinose razvoju privrede u zemlji i regionu.

U ime kompanije Mtel, ovo značajno priznanje je primio Rastko Pavlović, izvršni direktor za tehniku.

Kompanija Mtel je tako još jednom potvrdila da je pored uspješnog poslovanja, važno i neophodno pomagati zajednicu u kojoj posluje, kako bi se stvorilo što ljepše i bolje okruženje za život svih stanovnika.

Ključne riječi: Mtel, Privredna komora RS, Priznanje, CSR, društvena odgovornost
Izvor fotografije: Privredna komora RS